Аб тым, што наўмыснае забойства з’яўляецца злом, ведаюць усе. Гэта зло паўсюдна асуджаецца грамадствам і прадугледжвае пакаранне з боку дзяржавы. Што тычыцца абортаў – тут сітуацыя адваротная. Сёння ў большасці краін свету аборты з’яўляюцца цалкам законным спосабам пазбаўлення жыцця чалавечай істоты. Права на іх здзяйсненне бароніцца многімі грамадскімі арганізацыямі і самой дзяржавай. Такая сітуацыя для многіх людзей стварае нагоду думаць, што калі дзяржава дазваляе аборт, то гэта не такое ўжо і зло.